![C:\Users\User\Documents\Final logo design[3847].jpg]() 

|  |  |
| --- | --- |
| NAZIV AKTIVNOSTI | Posjet samostanu sestara Benediktinki – Hvarska čipka |
| DATUM REALIZACIJE |  20. 12. 2018. |
| MJESTO REALIZACIJE | Samostan Benediktinki |
| BROJ SUDIONIKA | 5 |
| POPIS SUDIONIKA |  Zrinka ZokićUčenici: Ena, Antea, Antoni Vučetić |
| KRATKI OPIS | Članovi Erasmus+ tima Unesco Passport projekta posjetili su 20. 12. 2018. g. samostan Benediktinki gdje časne izrađuju i izlažu čuvenu Hvarsku čipku. Kroz obilazak samostana učenici su doznali da je samostan osnovan davne 1664. godine kad su dvije koludrice iz Paga stigle u Hvar, a nalazi se u kući u kojoj je 1485. rođen veliki renesansni pjesnik Hanibal Lucić. Julija, udovica pjesnikovog sina Antuna, oporučno je palaču namijenila samostanu Benediktinki, što je ostvareno više od stoljeća kasnije, čime je ispunjena i želja građana Hvara. Danas tu žive časne sestre, čije je umijeće izrade čipke od agave pronijelo glas o samostanu diljem svijeta, a na svoju listu svjetske baštine uvrstio ju je i UNESCO. Iako je samostan imao povijesnu obrazovnu funkciju jer je u njemu postojala niža škola za djevojčice, zadnjih 100-120 godina u njemu nastaju i jedinstveni primjerci hvarske čipke. Izrada hvarske čipke datira oko polovice 19. st. kada su primjerak čipke hvarski pomorci i ribari donijeli s otoka Tenerifa. Upravo su benediktinke bile te koje su pomno proučavale pristigle uzorke te ih kasnije izrađivale još posebnije i ljepše. Posebnost, osim domišljatih oblika, čini i sirovina od koje nastaje, a to su niti kaktusa agave. Američka agava je vrsta koja se je udomaćila u našim primorskim krajevima, a uz to da se koristi kao sirovina za čipku ima i posebnost da nakon što procvjeta, ugiba. Niti za čipku dobivaju se iz svježih listova agave, koji ne smiju biti stariji od tri godine. Niti se izvlače do duljine jednog metra, a nakon obrade niti su bijele boje, tanke i određene čvrstoće i dužine što spada u cjelokupni vrlo zahtjevan proces pripreme.Učenici su imali priliku na svojim rukama držati čipku čija je izrada dosta vrijedna divljenja.Obzirom da je posjet upriličen u predbožićno doba, učenici su zajedno sa časnom sestrom koja ih je vodila kroz obilazak, zapjevali par tradicionalnih božićnih napjeva. |